CELEX: 52000PC0201
Language: el
Date: 2000-04-11
Title: Πρόταση κανονισμού του Συμβουλίου για τροποποίηση του κανονισμού αριθ. 2505/96 για το άνοιγμα και τον τρόπο διαχείρισης αυτόνομων κοινοτικών δασμολογικών ποσοστώσεων όσον αφορά ορισμένα αγροτικά και βιομηχανικά προϊόντα

Avis juridique important

|

52000PC0201

Πρόταση κανονισμού του Συμβουλίου για τροποποίηση του κανονισμού αριθ. 2505/96 για το άνοιγμα και τον τρόπο διαχείρισης αυτόνομων κοινοτικών δασμολογικών ποσοστώσεων όσον αφορά ορισμένα αγροτικά και βιομηχανικά προϊόντα  /* COM/2000/0201 τελικό */  

Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για τροποποίηση του κανονισμού αριθ. 2505/96 για το άνοιγμα και τον τρόπο διαχείρισης αυτόνομων κοινοτικών δασμολογικών ποσοστώσεων όσον αφορά ορισμένα αγροτικά και βιομηχανικά προϊόντα(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗ1. Κατόπιν αιτήσεων που διετύπωσαν ορισμένα κράτη μέλη, οι υπηρεσίες της Επιτροπής, σε συνεργασία με τους αρμοδίους κυβερνητικούς εμπειρογνώμονες, εξέτασαν το ενδεχόμενο ανοίγματος και αύξησης των αυτόνομων δασμολογικών ποσοστώσεων για ορισμένα βιομηχανικά προϊόντα.2. Μετά την συζήτηση, που πραγματοποιήθηκε κατά τη συνεδρίαση της ομάδας "Δασμολογικών Οικονομικών Θεμάτων", διαπίστωθηκε ότι τα Κράτη Μέλη θα μπορούσαν να εγκρίνουν νέες ποσοστώσεις και αυξήσεις των ποσοστώσεων όσον αφορά τα εξεταζόμενα στην πρόταση κανονισμού προϊόντα, χωρίς ωστόσο να διαταραχθεί η αγορά των εν λόγω προϊόντων.Αυτό είναι το αντικείμενο της συνημμένης πρότασης κανονισμού.Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για τροποποίηση του κανονισμού αριθ. 2505/96 για το άνοιγμα και τον τρόπο διαχείρισης αυτόνομων κοινοτικών δασμολογικών ποσοστώσεων όσον αφορά ορισμένα αγροτικά και βιομηχανικά προϊόνταΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 26,την πρόταση της Επιτροπής [1],[1] ΕΕ LΕκτιμώντας τα εξής:(1) Με τον κανονισμό (ΕΚ) αριθ. 2505/96 [2], το Συμβούλιο προέβη στο άνοιγμα κοινοτικών δασμολογικών ποσοστώσεων για ορισμένα αγροτικά και βιομηχανικά προϊόντα. Πρέπει να ληφθούν τα κατάλληλα μέτρα για την κάλυψη των αναγκών εφοδιασμού της Κοινότητας όσον αφορά τα εν λόγω προϊόντα υπό τους ευνοϊκότερους όρους. Ως εκ τούτου, είναι σκόπιμο να ανοιχθούν κοινοτικές δασμολογικές ποσοστώσεις με μηδενικό δασμό για τις αναγκαίες ποσότητες, να αυξηθούν, στην περίπτωση που ισχύουν ορισμένες υφιστάμενες δασμολογικές ποσοστώσεις, χωρίς να διαταραχθεί η ισορροπία των αγορών των εν λόγω προϊόντων.[2] ΕΕ L 345, 31.12.1996, σ. 1. Κανονισμός όπως τροποποιήθηκε από τον κανονισμό (ΕΚ) αριθ.  2745/1999 (ΕΕ L 331, 23.12.1999, σ. 17).(2) Λόγω της οικονομικής σημασίας του παρόντος κανονισμού για την ευρωπαϊκή βιομηχανία και ενόψει της δέσμευσης να αρχίζει να εφαρμόζεται την 1η Ιουλίου 2000, πρέπει να γίνει προσφυγή στην ύπαρξη επείγουσας ανάγκης, όπως προβλέπεται στο σημείο 1.3 του πρόσθετου πρωτοκόλλου της συνθήκς του Άμστερνταμ σχετικά με το ρόλο των εθνικών κοινοβουλίων στην Ευρωπαϊκή Ένωση.(3) Κατά συνέπεια, ο εν λόγω κανονισμός (ΕΚ) αριθ. 2505/96 πρέπει να τροποποιηθεί αναλόγως.ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Για την ποσοστωτική περίοδο από 1ης Ιανουαρίου έως 31 Δεκεμβρίου 2000, το παράρτημα Ι του κανονισμού (ΕΚ) αριθ. 2505/96 τροποποιείται ως εξής:-ο όγκος των ποσοστώσεων της δασμολογικής ποσόστωσης με αύξοντα αριθμό 09.2950 μεταβάλλεται σε 5.000 τόνους.Άρθρο 2Ο πίνακας τροποποιείται από τον πίνακα του παραρτήματος του παρόντος κανονισμού.Άρθρο 3Ο παρών κανονισμός αρχίζει να ισχύει την έβδομη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Εφαρμόζεται από 1ης Ιουλίου 2000, πλην του άρθρου 1 που εφαρμόζεται από 1 Ιανουαρίου 2000.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε καθε κράτος μέλος.Βρυξέλλες,  Για το Συμβούλιο Ο ΠρόεδροςΠΑΡΑΡΤΗΜΑ &gt;ΘΕΣΗ ΠIΝΑΚΑ&gt;ΔΗΜΟΣΙΟΝΟΜΙΚΟ ΔΕΛΤΙΟ1. ΤΙΤΛΟΣ ΤΗΣ ΕΝΕΡΓΕΙΑΣΠρόταση κανονισμού (ΕΚ) του Συμβουλίου για την τροποποίηση του κανονισμού (ΕΚ) αριθ. 2505/96 σχετικά με το άνοιγμα και τον τρόπο διαχείρισης αυτόνομων κοινοτικών δασμολογικών ποσοστώσεων όσον αφορά ορισμένα αγροτικά και βιομηχανικά προϊόντα2. ΣΧΕΤΙΚΟ ΚΟΝΔΥΛΙΟ ΤΟΥ ΠΡΟΫΠΟΛΟΓΙΣΜΟΥΚεφ. 12 άρθρο 120 (1210 +1060)3. ΝΟΜΙΚΗ ΒΑΣΗάρθρο 26 της συνθήκης4. ΠΕΡΙΓΡΑΦΗ ΤΗΣ ΕΝΕΡΓΕΙΑΣ4.1 Γενικός στόχος της ενέργειαςΔιασφάλιση, υπό ευνοϊκούς όρους, της κάλυψης των αναγκών της κοινοτικής μεταποιητικής βιομηχανίας.5. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ5.1 Τρόπος υπολογισμού του συνολικού κόστους της ενέργειας (σχέση μεταξύ του κόστους ανά μονάδα και του συνολικού κόστους)&gt;ΘΕΣΗ ΠIΝΑΚΑ&gt;Συνολική απώλεια εσόδων σε σχέση με την προηγούμενη ποσοστωτική περίοδο : + 1.060.383 EUR.6. ΠΡΟΒΛΕΠΟΜΕΝΑ ΜΕΤΡΑ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΑΠΑΤΗΣΟι διατάξεις όσον αφορά τη διαχείριση των δασμολογικών ποσοστώσεων προβλέπουν τα απαιτούμενα μέτρα πρόληψης και προστασίας από την απάτη και τις παρατυπίες.